[{"text_idx": "#000001", "text": "Bydd trethdalwyr Cymru nawr yn talu \u00a31m ar gyfer gwella mesurau diogelwch ym Maes Awyr Caerdydd, yn dilyn ffrae wleidyddol ynghylch pwy fyddai'n eu hariannu."}, {"text_idx": "#000003", "text": "Yn hytrach, fe fydd Llywodraeth Cymru nawr yn gorfod talu am osod y giatiau e-basbort newydd."}, {"text_idx": "#000004", "text": "Dywedodd Llywodraeth y DU fod y penderfyniad yn dilyn cynsail sydd wedi'i osod ar gyfer meysydd awyr eraill."}, {"text_idx": "#000005", "text": "Roedd giatiau e-basbort yn arfer bodoli ym Maes Awyr Caerdydd, ond cawson nhw eu tynnu oddi yno gan Luoedd Ffiniau'r DU pan aeth y dechnoleg yn rhy hen."}, {"text_idx": "#000006", "text": "Y bwriad oedd ceisio cael teithwyr i fynd drwy'r mesurau diogelwch yn gynt, wrth adael i'r rheiny gyda phasbortau mwy newydd i ddefnyddio'r peiriannau i sganio'u hunain drwyddynt."}, {"text_idx": "#000008", "text": "Ond er bod y maes awyr yn croesawu dros filiwn o deithwyr y flwyddyn bellach, dywedodd Ysgrifennydd yr Economi Llywodraeth Cymru Ken Skates nad oedd hynny'n ddigon."}, {"text_idx": "#000010", "text": "\"Nid yw'r maes awyr wedi cyrraedd carreg filltir Llywodraeth y DU o ddwy filiwn o deithwyr, a fyddai'n golygu eu bod yn gymwys am e-glwydi am ddim,\" meddai."}, {"text_idx": "#000011", "text": "\"Rydym wedi ysgrifennu at Lywodraeth y DU ar y mater o e-glwydi nifer o weithiau, gan dynnu sylw at annhegwch rhoi cymhorthdal i feysydd awyr mwy tra'n gwahaniaethu yn erbyn y rhai llai."}, {"text_idx": "#000012", "text": "\"Fodd bynnag mae Lluoedd Ffiniau'r DU wedi anwybyddu'r dadleuon hyn.\""}, {"text_idx": "#000013", "text": "Dyw ffiniau a mewnfudo ddim yn feysydd sydd wedi'u datganoli, ac maen nhw'n dod dan gyfrifoldeb Lluoedd Ffiniau'r DU - rhan o'r Swyddfa Gartref."}, {"text_idx": "#000014", "text": "Dywedodd llefarydd ar ran y Swyddfa Gartref: \"Mae nifer o ffactorau'n cael eu hystyried wrth benderfynu a ddylai maes awyr gael e-glwydi, gan gynnwys nifer y teithwyr rhyngwladol sy'n cyrraedd."}, {"text_idx": "#000015", "text": "\"Mae'r penderfyniad i beidio ailosod giatiau ym Maes Awyr Caerdydd yn gyson a\u0302 phenderfyniadau blaenorol gafodd eu gwneud mewn rhannau eraill o'r DU ers 2016/17."}, {"text_idx": "#000016", "text": "\"Rydym yn gweithio gyda Maes Awyr Caerdydd i osod e-glwydi o fis Ionawr y flwyddyn nesaf.\""}, {"text_idx": "#000018", "text": "Datgelu cynlluniau Maes Awyr Caerdydd"}, {"text_idx": "#000021", "text": "Prif StraeonDiwedd y daith i deulu 2 Sisters wrth i'r ffatri gauPublished41 munud yn o\u0302lCynlluniau am dreth twristiaeth i Gymru gam yn nesPublished15 awr yn o\u0302lCyfarfod cyhoeddus ar ddyfodol meddygfa PorthmadogPublished1 awr yn o\u0302l"}, {"text_idx": "#000022", "text": "Diwedd y daith i deulu 2 Sisters wrth i'r ffatri gau"}, {"text_idx": "#000023", "text": "Cynlluniau am dreth twristiaeth i Gymru gam yn nes"}, {"text_idx": "#000024", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000030", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000033", "text": "Cofio Tre\u0302n Bach y Mwmbwls"}, {"text_idx": "#000034", "text": "Cysylltwch a\u0302 niTabledi a ffonau symudolHefyd yn Gymraeg"}]